CELEX: 
Language: mt
Date: 2020-06-09 00:00:00
Title: REGOLAMENT DELEGAT TAL-KUMMISSJONI (UE) .../... li jemenda l-Anness I tar-Regolament (UE) 2019/1021 tal-Parlament Ewropew u tal-Kunsill fir-rigward taż-żieda tad-dicofol

IL-KUMMISSJONI
                           EWROPEA

                                                   Brussell, 9.6.2020
                                                   C(2020) 3645 final

               REGOLAMENT DELEGAT TAL-KUMMISSJONI (UE) .../...

                                       ta’ 9.6.2020

     li jemenda l-Anness I tar-Regolament (UE) 2019/1021 tal-Parlament Ewropew u tal-
                           Kunsill fir-rigward taż-żieda tad-dicofol

                                (Test b’rilevanza għaż-ŻEE)

MT                                                                                      MT
 ---pagebreak---                               MEMORANDUM TA’ SPJEGAZZJONI

     1.       KUNTEST TAL-ATT DELEGAT
     L-Artikolu 1 tar-Regolament (UE) 2019/1021 jistabbilixxi li l-għan ta’ dak ir-Regolament
     huwa li jipproteġi s-saħħa tal-bniedem u l-ambjent mill-Pollutanti Organiċi Persistenti
     (“POPs”) permezz tal-projbizzjoni, l-eliminazzjoni gradwali mill-aktar fis possibbli, jew ir-
     restrizzjoni tal-manifattura, tat-tqegħid fis-suq u tal-użu ta’ sustanzi soġġetti għall-
     Konvenzjoni ta’ Stokkolma dwar il-Pollutanti Organiċi Persistenti. Waqt id-disa’ Konferenza
     tal-Partijiet tal-Konvenzjoni ta’ Stokkolma, li saret f’Ġinevra, l-Iżvizzera bejn id-29 ta’ April
     u l-10 ta’ Mejju 2019, ittieħdet id-deċiżjoni li jiddaħħal id-dicofol fl-Anness A tal-
     Konvenzjoni (deċiżjoni SC-9/11). L-Unjoni Ewropea appoġġat dik id-deċiżjoni abbażi tad-
     Deċiżjoni tal-Kunsill (UE) 2019/639. Skont l-Artikolu 15 tar-Regolament (UE) 2019/1021,
     id-deċiżjoni regolatorja jenħtieġ li tiġi riflessa fl-Anness I tar-Regolament (UE) 2019/1021
     billi jiġi adottat att delegat separat għal dak il-għan.
     L-awtorizzazzjonijiet tal-prodotti għall-protezzjoni tal-pjanti li fihom id-dicofol fl-Istati
     Membri tal-UE kellhom jiġu rtirati sat-30 ta’ Marzu 2009, u kwalunkwe
     kummerċjalizzazzjoni u użu tagħhom kellhom jiskadu mhux aktar tard mit-30 ta’ Marzu 2010
     skont id-Deċiżjoni tal-Kummissjoni 2008/764/KE. Barra minn hekk, ma hemm l-ebda użu
     approvat skont ir-Regolament (UE) Nru 528/2012 dwar il-Prodotti Bijoċidali.

     2.       KONSULTAZZJONIJIET QABEL L-ADOZZJONI TAL-ATT
     Għall-abbozz tal-emenda, ġie kkonsultat grupp espert (“il-laqgħa POP CA”) nhar is-26 ta’
     Novembru 2019, u tqiesu kemm jista’ jkun il-kummenti li saru. Il-grupp huwa magħmul mill-
     partijiet ikkonċernati rilevanti kollha - ir-rappreżentanti tal-Istati Membri, tal-Aġenzija
     Ewropea għas-Sustanzi Kimiċi, tal-industrija tas-sustanzi kimiċi u tas-soċjetà ċivili.
     Saret konsultazzjoni pubblika għall-abbozz tal-att mid-29 ta’ Novembru sas-27 ta’ Diċembru
     2019. Ma daħal ebda kumment.

     3.       ELEMENTI ĠURIDIĊI TAL-ATT DELEGAT
     L-att delegat jemenda l-lista tas-sustanzi kimiċi fl-Anness I abbażi tal-iżviluppi skont il-
     Konvenzjoni, kif mitlub mill-Artikolu 15(1) tar-Regolament (UE) Nru 2019/1021.

MT                                                  1                                                    MT
 ---pagebreak---                      REGOLAMENT DELEGAT TAL-KUMMISSJONI (UE) .../...

                                                  ta’ 9.6.2020

         li jemenda l-Anness I tar-Regolament (UE) 2019/1021 tal-Parlament Ewropew u tal-
                               Kunsill fir-rigward taż-żieda tad-dicofol

                                           (Test b’rilevanza għaż-ŻEE)

     IL-KUMMISSJONI EWROPEA,
     Wara li kkunsidrat it-Trattat dwar il-Funzjonament tal-Unjoni Ewropea,
     Wara li kkunsidrat ir-Regolament (UE) 2019/1021 tal-Parlament Ewropew u tal-Kunsill tal-
     20 ta’ Ġunju 2019 dwar il-pollutanti organiċi persistenti1, u b’mod partikolari l-Artikolu 15(1)
     tiegħu,
     Billi:
     (1)      Ir-Regolament (UE) 2019/1021 jimplimenta l-impenji tal-Unjoni skont il-Konvenzjoni
              ta’ Stokkolma dwar il-Pollutanti Organiċi Persistenti2 (“il-Konvenzjoni”) u skont il-
              Protokoll għall-Konvenzjoni tal-1979 dwar it-Tniġġis Transkonfini tal-Arja Fuq
              Distanza Twila rigward Materjal Organiku Persistenti li Jniġġes3 (“il-Protokoll”).
     (2)      L-Anness A tal-Konvenzjoni (“l-Eliminazzjoni”) fih lista ta’ sustanzi kimiċi li kull
              Parti għall-Konvenzjoni hija mitluba li tipprojbixxihom u/jew twettaq il-miżuri legali
              u amministrattivi meħtieġa biex jiġu eliminati l-produzzjoni, l-użu, l-importazzjoni u l-
              esportazzjoni tagħhom.
     (3)      Fid-disa’ laqgħa tal-Konferenza tal-Partijiet għall-Konvenzjoni ġie deċiż li l-Anness A
              tal-Konvenzjoni jiġi emendat biex id-dicofol ikun inkluż f’dak l-Anness, f’konformità
              mal-Artikolu 8(9) tal-Konvenzjoni.
     (4)      Għaldaqstant, il-Parti A tal-Anness I tar-Regolament (UE) 2019/1021, li fiha lista tas-
              sustanzi elenkati fil-Konvenzjoni u fil-Protokoll, kif ukoll is-sustanzi li huma elenkati
              biss fil-Konvenzjoni, jenħtieġ li tiġi emendata wkoll biex tkun tinkludi d-dicofol.
     (5)      Għalhekk ir-Regolament (UE) 2019/1021 jenħtieġ li jiġi emendat skont dan,
     ADOTTAT DAN IR-REGOLAMENT:

                                                   Artikolu 1
     L-Anness I tar-Regolament (UE) 2019/1021 huwa emendat skont l-Anness ta’ dan ir-
     Regolament.

     1
              ĠU L 169/45, 25.6.2019, p. 45.
     2
              ĠU L 209, 31.7.2006, p. 3.
     3
              ĠU L 81, 19.3.2004, p. 37.

MT                                                     2                                                  MT
 ---pagebreak---                                              Artikolu 2
     Dan ir-Regolament għandu jidħol fis-seħħ fl-għoxrin jum wara dak tal-pubblikazzjoni tiegħu
     f’Il-Ġurnal Uffiċjali tal-Unjoni Ewropea.

     Dan ir-Regolament għandu jorbot fl-intier tiegħu u japplika direttament fl-Istati Membri
     kollha.
     Magħmul fi Brussell, 9.6.2020

                                               Għall-Kummissjoni
                                               Il-President
                                               Ursula VON DER LEYEN

MT                                               3                                                MT
 ---documentbreak---                            IL-KUMMISSJONI
                           EWROPEA

                                                     Brussell, 9.6.2020
                                                     C(2020) 3645 final

                                                     ANNEX

                                        ANNESS

                                         ta' [...]

               REGOLAMENT DELEGAT TAL-KUMMISSJONI (UE) .../...

     li jemenda l-Anness I tar-Regolament (UE) 2019/1021 tal-Parlament Ewropew u tal-
                           Kunsill fir-rigward taż-żieda tad-dicofol

MT                                                                                      MT
 ---pagebreak---                                              ANNESS
     Fil-Parti A tal-Anness I tar-Regolament (UE) Nru 2019/1021, tiżdied l-entrata li ġejja:

                Sustanza             Nru CAS         Nru KE       Eżenzjoni speċifika fuq użu
                                                                intermedju jew speċifikazzjoni
                                                                             oħra

     “Dicofol                       115-32-2     204-082-0     Xejn”

MT                                               1                                               MT